Številka: 1100-0004/2023

Datum: 5.7.2023

Na podlagi 58. člena Zakona o javnih uslužbencih (Ur.l. RS, št. [56/02](https://www.tax-fin-lex.si/Dokument/Podrobnosti?rootEntityId=E_a3b8a296-7f18-4130-8149-31e4748672e0), [110/02 - ZDT-B](https://www.tax-fin-lex.si/Dokument/Podrobnosti?rootEntityId=aE_d2d04550-7107-45c0-af89-4ecb8d04f868), [2/04 - ZDSS-1](https://www.tax-fin-lex.si/Dokument/Podrobnosti?rootEntityId=aE_46c00175-6b13-4616-9ebe-86d366a1c5fb), [50/04 - ZPol-C](https://www.tax-fin-lex.si/Dokument/Podrobnosti?rootEntityId=aE_e462ebcc-e3d8-4aaf-a435-4a0722e2f196), [23/05](https://www.tax-fin-lex.si/Dokument/Podrobnosti?rootEntityId=aE_dfce6efb-7998-4cd6-8760-57c93b9f2810), [62/05 - odl. US](https://www.tax-fin-lex.si/Dokument/Podrobnosti?rootEntityId=aE_3668c59b-c09c-4d79-8f46-b7f583689d17), [75/05 - odl. US](https://www.tax-fin-lex.si/Dokument/Podrobnosti?rootEntityId=aE_06e047bd-307f-4f3b-96d9-feb094d2f85d), [113/05](https://www.tax-fin-lex.si/Dokument/Podrobnosti?rootEntityId=aE_7019b6ba-cd39-476d-bbad-29989f221174), [21/06 - odl. US](https://www.tax-fin-lex.si/Dokument/Podrobnosti?rootEntityId=aE_59350470-1ab3-4f10-8815-4d54da66725e), [68/06 - ZSPJS-F](https://www.tax-fin-lex.si/Dokument/Podrobnosti?rootEntityId=aE_25a437fd-ffdf-47d3-b736-a7919d1cd500), [131/06 - odl. US](https://www.tax-fin-lex.si/Dokument/Podrobnosti?rootEntityId=aE_0473edaa-ee41-4c26-a55e-98ea495c6105), [33/07](https://www.tax-fin-lex.si/Dokument/Podrobnosti?rootEntityId=aE_a52486d8-e366-4f30-bf08-182f9b154a7c), [65/08](https://www.tax-fin-lex.si/Dokument/Podrobnosti?rootEntityId=8e274b74-7dbe-4de2-aa53-f01ba3576eeb), [69/08 - ZTFI-A](https://www.tax-fin-lex.si/Dokument/Podrobnosti?rootEntityId=37d21f5b-9e5f-4890-a806-654030b36301), [69/08 - ZZavar-E](https://www.tax-fin-lex.si/Dokument/Podrobnosti?rootEntityId=61289b6c-ff44-485c-8762-bf597837dc11), [40/12 - ZUJF](https://www.tax-fin-lex.si/Dokument/Podrobnosti?rootEntityId=02f688e8-a2f1-40c8-978c-ea6de61d093b), [63/13 - ZS-K](https://www.tax-fin-lex.si/Dokument/Podrobnosti?rootEntityId=d5ebfc55-bafe-4b8c-a138-9614a8b9daee), [158/20 - ZIntPK-C](https://www.tax-fin-lex.si/Dokument/Podrobnosti?rootEntityId=d9fa21c9-3fd4-4494-8483-23a071b5ae70), [203/20 - ZIUPOPDVE](https://www.tax-fin-lex.si/Dokument/Podrobnosti?rootEntityId=6c2dd300-3f90-4eef-b5fe-adfb40021f32), [28/21 - odl. US](https://www.tax-fin-lex.si/Dokument/Podrobnosti?rootEntityId=c8fa0398-f8ab-4281-865e-949e2666abec), [202/21 - odl. US](https://www.tax-fin-lex.si/Dokument/Podrobnosti?rootEntityId=9650d06d-c939-4b9a-af38-87700f99f660), [3/22 - ZDeb](https://www.tax-fin-lex.si/Dokument/Podrobnosti?rootEntityId=0abb08a1-4cc3-4c24-b3dc-af38c900008b)) Občina Žalec, Ulica Savinjske čete 5, 3310 Žalec, objavlja javni natečaj za prosto uradniško delovno mesto

**VIŠJI SVETOVALEC ZA URBANIZEM**

***(v besedilu objave uporabljeni izrazi, napisani v moški slovnični obliki, so uporabljeni kot nevtralni za moške in ženske)***

I.

Skladno s Pravilnikom o notranji organizaciji in sistemizaciji delovnih mest v občinski upravi Občine Žalec je delovno mesto Višji svetovalec za urbanizem uradniško delovno mesto za nedoločen čas in se opravlja v nazivih višji svetovalec I/podsekretar.

Kandidati morajo poleg splošnih pogojev, ki jih določa Zakon o delovnih razmerjih (ZDR-1), izpolnjevati še naslednje pogoje:

* raven izobrazbe: 17001 specializacija po visokošolski izobrazbi (prejšnja), 17002 visokošolska univerzitetna izobrazba (prejšnja), 17003 magistrska izobrazba (druga bolonjska stopnja);
* najmanj 6 let delovnih izkušenj;
* smer strokovne izobrazbe: arhitektura, urbanizem, gradbeništvo
* strokovni izpit iz upravnega postopka;
* opravljeno usposabljanje za imenovanje v naziv;
* poznavanje dela z računalnikom in računalniškimi programi;
* znanje uradnega jezika;
* državljanstvo Republike Slovenije;
* da kandidat ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;
* da zoper kandidata ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Če kandidat nima opravljenega strokovnega izpita iz upravnega postopka ali usposabljanja za imenovanje v naziv, ju mora opraviti v zakonsko določenem roku.

Od kandidatov se pričakuje, da poznajo ureditev lokalne samouprave ter pristojnosti občine, poznavanje področja urejanja prostora, prostorskih aktov in prostorskih izvedbenih aktov.

Poznavanje področij se bo preverjalo v izbirnem postopku.

Delovno področje in vsebina dela:

1. priprava programskih izhodišč za sprejemanje prostorskih aktov in smernic za izdelavo prostorskih izvedbenih aktov
2. skrb za koordinacijo priprave prostorskih aktov med občino in izdelovalcem prostorskega akta
3. vodenje in sodelovanje v najzahtevnejših projektnih skupinah
4. vodenje prostorsko informacijskega sistema občine in prikaza stanja prostora
5. priprava in koordinacija postopkov prostorskih aktov občine
6. analiziranje stanja posegov v prostor
7. nudenje strokovne pomoči pravnim in fizičnim osebam pri urejanju prostora
8. skrb za ohranjanje naravnih vrednot lokalnega pomena

* sodelovanje pri pripravi medobčinskih, regionalnih in državnih prostorskih aktov
* spremljanje stanja in pripravljanje poročil na področju urejanja prostora
* skrb za vključevanje vidikov varstva okolja v načrtovanje in urejanje prostora
* pripravljanje osnov in podlag za pripravo in izvajanje strategije razvoja občine ter programskih usmeritev razvoja posameznih dejavnosti
* skrb za prostorsko, urbanistično in krajinsko načrtovanje
* izdajanje informacij o prostorskih izvedbenih pogojih, informacij iz prikaza stanja prostora ter drugih informacij ter potrdil s področja dela urada

1. samostojno oblikovanje sistemskih rešitev in drugih najzahtevnejših gradiv
2. samostojna priprava zahtevnih analiz, razvojnih projektov, informacij, poročil in drugih zahtevnih gradiv
3. vodenje in odločanje v najzahtevnejših upravnih postopkih iz pristojnosti urada na I. stopnji
4. sodelovanje v projektnih timih v občinski upravi
5. obveščanje župana in direktorja občinske uprave o morebitnih nepravilnostih ter predlaganje ustreznih ukrepov

* druge naloge po naročilu vodje urada, direktorja in župana občine.

II.

K prijavi z življenjepisom morajo kandidati priložiti **izjavo**:

1. o izpolnjevanju vseh formalnih pogojev za zasedbo delovnega mesta

2. o znanju uradnega jezika;

3. da je kandidat državljan Republike Slovenije;

4. da kandidat ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;

5. izjavo, da zoper kandidata ni vložena pravnomočna obtožnica zaradi naklepnega

kaznivega dejanja, ki se preganja po uradni dolžnosti;

6. izjavo, da za namen tega natečaja dovoljuje Občini Žalec, Ulica Savinjske čete 5, Žalec, pridobitev podatkov o izpolnjevanju pogojev tega natečaja iz uradnih evidenc.

Izjavo najdejo kandidati na obrazcu za prijavo na delovno mesto Višji svetovalec za urbanizem.

III.

Po 13. točki 6. člena Zakona o javnih uslužbencih se kot delovne izkušnje šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in raven izobrazbe.

IV.

Natečajna komisija, ki jo bo imenoval župan, bo v postopku izbire ugotovila, kateri kandidati izpolnjujejo pogoje in kateri kandidati so glede na svojo strokovno usposobljenost primerni za zasedbo delovnega mesta in pridobitev naziva.

V izbirni postopek se ne bodo uvrstili kandidati, ki bodo poslali nepopolne prijave oziroma bo iz prijave izhajalo, da ne izpolnjujejo natečajnih pogojev.

V izbirnem postopku se bo na podlagi meril presojala usposobljenost kandidatov na podlagi predstavitve v prijavi, pisnih dokazilih in na osnovi ustnega preverjanja usposobljenosti.

V.

Izbranega kandidata bo v naziv imenoval župan Občine Žalec.

Z izbranim kandidatom bo sklenjena pogodba o zaposlitvi za nedoločen čas, s polnim delovnim časom v prostorih Občine Žalec, Savinjske čete 5, Žalec, s poskusnim delom v trajanju 6 mesecev.

VI.

Kandidati vložijo prijavo v pisni obliki **na priloženem obrazcu (vloga za zaposlitev**) v roku 15 (petnajst) dni po objavi, na naslov: Občina Žalec, Ulica Savinjske čete 5, 3310 Žalec z označbo "za javni natečaj št. 1100-0004/2013, višji svetovalec za urbanizem« ali na elektronski naslov: [glavna.pisarna@zalec.si](mailto:glavna.pisarna@zalec.si), pri čemer veljavnost prijave ni pogojena z elektronskim podpisom.

Obvestilo o končanem izbirnem postopku bo objavljeno na spletni strani Občine Žalec.

|  |  |
| --- | --- |
|  | ŽUPANOBČINE ŽALEC **Janko Kos** |